คนแห่โอนบ้านหลังคลังไม่ต่อมาตรการลดค่าธรรมเนียม
คนแห่โอนบ้านล้นสำนักงานเขต หลังคลังไม่ต่ออายุมาตรการลดภาษีการโอน  ด้าน ธอส. สั่งเจ้าหน้าที่ทำงานถึง 5 ทุ่ม เร่งช่วยลูกค้าโอนทันโค้งสุดท้าย ยันระบบไม่ขัดข้อง
27 เม.ย. 2559

คนแห่โอนบ้านล้นสำนักงานเขต หลังคลังไม่ต่ออายุมาตรการลดภาษีการโอน  ด้าน ธอส. สั่งเจ้าหน้าที่ทำงานถึง 5 ทุ่ม เร่งช่วยลูกค้าโอนทันโค้งสุดท้าย ยันระบบไม่ขัดข้อง
รายงานข่าวจากธนาคารอาคารสงเคราะห์ ( ธอส. ) เปิดเผยว่า หลังจากที่มีกระแสข่าวว่ากระทรวงการคลัง จะไม่ขยายเวลามาตรการลดค่าธรรมเนียมการโอนและการจดจำนอง ที่กำลังจะสิ้นสุดในวันที่ 28 เม.ย. 2559 นี้ออกไป ส่งผลให้มีประชาชน แห่งเข้ามาทำนิติกรรม เพื่อโอนและจดจำนองที่ดินเพิ่มมากตั้งแต่วันที่ วันที่ 25-28 เม.ย. 2559 มีลูกค้าสินเชื่อของธนาคาร ประสงค์นัดทำนิติกรรมโอนและจดจำนอง ณ กรมที่ดิน ทั่วประเทศ เม.ย. 2559 ที่ผ่านมา ซึ่งมีจำนวนมากกว่าปกติถึง 10 เท่าตัว โดยเฉพาะสำนักงานเขตที่ดินในกรุงเทพฯ และปริมณฑลพบว่า จำนวนลูกค้าที่นัดหมายเพิ่มจากค่าเฉลี่ยวันละ  100 - 200 ราย เพิ่มเป็น 3,000-4,000 ราย จึงส่งผลให้เกิดความล่าช้าในการจัดทำเอกสารที่ใช้ในการทำนิติกรรมที่มีจำนวนมาก
ทั้งนี้ ฝ่ายบริหารของ ธอส. ได้แก้ไขปัญหาเบื้องต้นด้วยการเพิ่มประมาณเจ้าหน้าที่ในการออกไปให้บริการลูกค้า ณ กรมที่ดิน รวมทั้งให้ผู้ที่เกี่ยวข้องกับการเตรียมเอกสารในการทำนิติกรรมทำงานล่วงเวลาจนถึงเวลา 23.00 น. เพื่อสามารถบริการลูกค้าตามที่นัดหมายและช่วยให้ประชาชนได้รับสิทธิจากมาตรการมากที่สุด และยืนยันว่าระบบปฏิบัติการหลักของธนาคารยังใช้งานได้ตามปกติ โดยไม่มีปัญหาขัดข้องแต่อย่างใด